Emil Haussmann

Emil Haussmann (født 11. oktober 1910 i Ravensburg i Württemberg i Tyskland, død 31. juli 1947 i Nürnberg) var en tysk  SS-offiser som medvirket til holocaust. Haussmann hadde graden SS-Sturmbannführer, og tilhørte under andre verdenskrig Einsatzkommando 12 i Einsatzgruppe D, underlagt Sicherheitsdienst.

Han var en av 24 offiserer som ble tiltalt i Einsatzgruppenprosessen, men begikk selvmord før rettsforhandlingene startet.

 Liv og virke 
 Bakgrunn
Emil Haussmann var sønn av en bokholder ved Oberschwäbische Volkszeitung i Ravensburg.Werner Haussmann: Das Haußmann-Buch. Nürtingen 1994, s. 712. 

Nasjonalsosialist
Han ble i januar 1930Avvikende fra Einsatzgruppen in Polen, s. 39 skriver Hilary Earl: The Nuremberg SS-Einsatzgruppen Trial. Cambridge 2009, a. 126 - "Table 4 - Joining Date of Defendants" at Haussmann ble medlem av NSDAP i 1932. medlem av Nationalsozialistische Deutsche Arbeiterpartei (NSDAP). Han var folkeskolelærer. 

I 1937 ble Haussmann medarbeider i Sicherheitsdienst des Reichsführers SS (SD), og overtok avdelingen for jødiske anliggender («Judebreferat») i Oberabschnitt Südwest med tjenestesete i Stuttgart. Klaus-Michael Mallmann, Jochen Böhler und Jürgen Matthäus: Einsatzgruppen in Polen.  WBG, Stuttgart 2008, s. 39–40.

Under Felttoget i Polen i 1939 var Haussmann med i  Einsatzkommando VI og arbeidet tett med Albert Rapp i gruppens stabsavdeling med SD-oppgaver. Sjefen for gruppen var Erich Naumann, som senere ble tiltalt i Nürnberg sammen med Haussmann. Etter felttoget ble Haussmann i Polen sammen med Rapp, som ledet jødeforfølgelsene i Posen.

Under Operasjon Barbarossa ble Haussmann en del av  Einsatzkommando 12 i Einsatzgruppe D. Her deltok han i massemord på jøder i det sørlige Ukraina og på Krim.

 Rettsoppgjøret etter krigen 
Haussmann ble anklaget ved Einsatzgruppenprosessen og 29. juli 1947 fikk de 24 anklagede ta del av anklagen, som bestod av tre punkter: 
 Forbrytelser mot menneskeheten i form av forfølgelser av politiske, religiøse og rasemessige grunner, mord, utryddelse, fengsling og andre inhumane handlinger begått mot sivile, borgere av Tyskland og andre nasjoner, som del av en organisert plan for folkemord. 
 Krigsforbrytelser av form som beskrevet i punkt 1 samt vilkårlig ødeleggelse og ødeleggelse som ikke var militært betinget.
 Medlemskap i en kriminell organisasjon, det vil si SS, SD eller Gestapo.

Haussmann begikk selvmord to dager senere.

Referanser

Kategori:Personer fra Ravensburg
Kategori:SS-offiserer
Kategori:SD-personell
Kategori:Einsatzgruppe-personell
Kategori:Tyske pedagoger
Kategori:Tyskere fra andre verdenskrig
Kategori:Personer tilknyttet det tredje rike
Kategori:Medvirkende til Holocaust
Kategori:Polen under andre verdenskrig
Kategori:Ukrainas historie
Kategori:Medlemmer av NSDAP (innmeldt 1925–1932)
Kategori:Tyske krigsfanger under andre verdenskrig
Kategori:Tiltalte i Nürnbergprosessene
Kategori:Dødsfall under fengselsopphold
Kategori:Forbrytelser mot menneskeheten